
Министерство на околната среда и водите


Регионална инспекция - Пловдив

Р  Е  Ш  Е  Н  И  Е
№ 09-УО-192/01.09.2026 г.
На основание  чл. 25, ал.7 и 8 от Наредба № 7 от 19.12.2013 год. за реда и начина за изчисляване и определяне размера на обезпеченията и отчисленията, изисквани при депониране на отпадъци (Наредбата), (обн., ДВ, бр. 111 от 27.12.2013 год., посл. изм. и доп.), издадена от Министъра на околната среда и водите и във връзка със Заявление вх. № УO-1235/23.07.2026 г. и предоставена допълнителна информация с вх. № УО-1235-2/19.08.2026 г. от кмета на Община Пловдив и собственик на Регионално депо за неопасни отпадъци, в землището на  с. Цалапица и Депо за неопасни отпадъци, и Инсталация за биологично разграждане по закрит способ в с. Шишманци, обединени в Регионално сдружение за управление на отпадъците-Пловдив (РСУО-Пловдив), с искане за изразходване на средства, съгласно чл. 25, ал.1 от Наредбата и след като разгледах преписката, установих:

Заявлението е подадено до Директора на РИОСВ – Пловдив, от компетентно лице, съгласно изискванията на Наредбата. В заявлението е направено искане за изразходване на средства, в размер на 130 394 евро (Сто и тридесет хиляди триста деветдесет и четири евро) за експоатационни и последващи разходи  на вече изградено съоръжение -  компостираща инсталация за разделно събрани зелени и/или биоразградими отпадъци, от натрупаните  средства на отчисления по чл. 20  от Наредбата, в набирателната сметка за чужди средства на РИОСВ – Пловдив, в която са преведени отчисления за депонирани отпадъци от Община Пловдив на РДНО-с. Цалапица;
В изпълнение на чл. 25, ал. 2 от Наредбата, към заявлението са приложени следните документи: 


1. Протокол с Решение от заседание на Общото събрание на Регионално сдружение за управление на отпадъците – “Пловдив” (РСУО), проведено на 24.03.2026 г. – заверено копие;


2. Решение № 8 на Общински съвет - Пловдив, прието с Протокол № 1 от 26.01.2021 г. - заверено копие;

4. Решение № 263 на Общински съвет - Пловдив, прието с Протокол № 16 от 22.10.2020 г. - заверено копие;

6. Заповед №20 ОА-2490 от 24.11.2020 г., издадена от Кмета на община Пловдив, с която предоставя изградената Компостираща инсталация по проект BG16M1OP002-2.005-0007 „Изграждане на компостираща инсталация за разделно събрани зелени и/или биоразградими отпадъци“ с бенефициент Община Пловдив, одобрен в рамките на Оперативна програма „Околна среда 2014-2020“;

7. План-сметка за приходите и необходимите разходи за 2026 г. за дейностите по чл. 66, ал.1 от ЗМДТ, приета с Решение № 173, взето с протокол №7 от 28.05.2026 г. на Общински Съвет – Пловдив – заверено копие.

8. Правилник за устройството и дейността на Общинско предприятие „Градини и паркове“ към община Пловдив

 8. Данни за банковата бюджетна сметка на Община Пловдив, по която следва да се преведат финансовите средства.

 Предвид гореизложеното и представените документи, на основание чл. 64, ал. 4 от ЗУО и чл. 25, ал. 7 и ал. 8, във връзка с чл. 24, ал. 1, т.3  от Наредба № 7 от 19.12.2013 год. за реда и начина за изчисляване и определяне размера на обезпеченията и отчисленията, изисквани при депониране на отпадъци, както и на основание Предложение., направено на основание Раздел II, т. 3, във връзка с раздел IV, т. 7 от Заповед №РД-277/16.11.2021 г. и №РД-285/29.09.2025 г. на Директора на РИОСВ -Пловдив:
I. Р А З Р Е Ш А В А М: 
Предоставянето на събрани финансови средства по чл. 20, от банковата сметка, съгласно чл.22 от Наредба № 7 от 19.12.2013 год. за реда и начина за изчисляване и определяне размера на обезпеченията и отчисленията, изисквани при депониране на отпадъци на Община Пловдив, във връзка с искането на Общината, за разходване на същите по бюджета на Общината

II. О П Р Е Д Е Л Я М:
Сума, в размер на:


130 394 евро (Сто и тридесет хиляди триста деветдесет и четири евро) за експлоатационни и последващи разходи  на вече изградена компостираща инсталация за разделно събрани зелени и/или биоразградими отпадъци, от натрупаните  средства на отчисления по чл. 20  от Наредбата, в набирателната сметка за чужди средства на РИОСВ – Пловдив, в която са преведени отчисления за депонирани отпадъци от Община Пловдив на РДНО-с. Цалапица;
Средствата следва да бъдат преведени в банковата бюджетна сметка на Община Пловдив:

IBAN – BG 50 IORT 73753102000000

BIC: IORTBGSF

ТБ ИНВЕСТБАНК АД – КЛОН ПЛОВДИВ

Решението може да бъде обжалвано, чрез РИОСВ-Пловдив пред Министъра на околната среда и водите, и/или Административен съд в района, на който е постоянният адрес или седалището на посочения в акта адресат, в 14-дневен срок от съобщаването му  по реда на АПК.   
ИВАЙЛО ЙОТКОВ
 Директор на РИОСВ - Пловдив 
              4000, гр. Пловдив,  бул. “Марица” № 122, тел., факс 032/638 078
      Зелен телефон, факс 032/643-245, e-mail: riosv@plovdiv.riew.gov.bg;  http://plovdiv.riosv.com

